Mette Wolf
Mette Wolf (født 1972 i Haderslev) er en dansk teaterdirektør og dramaturg.

Mette Wolf er uddannet cand.mag. i Dramaturgi fra Aarhus Universitet og i Kultur, Medier og Formidling fra Københavns Universitet.

Hun har beskæftiget sig med scenekunst i en lang række sammenhænge, bl.a. som dramaturg, manuskriptudvikler, tekstforfatter, redaktør, underviser og anmelder. Hun har desuden været tekstforfatter på forskellige revyer, forestillinger og shows, bl.a. Tørklædemonologerne og Cirkus Summarum. Hun har også stået bag nybearbejdelser af en række klassiske teaterforestillinger, herunder Et Drømmespil af August Strindberg, Melodien der blev væk af Kjeld Abell og Livsens Ondskab af Gustav Wied.

Siden 1. januar 2015 har Mette Wolf været direktør for Nørrebro Teater i Ravnsborggade på Nørrebro, København.

Henvisninger 
 https://iscene.dk/2019/06/14/mette-wolf-tager-fire-aar-mere-som-direktoer-paa-noerrebro-teater/
 https://politiken.dk/kultur/scene/art5519111/N%C3%B8rrebro-Teaters-ny-direkt%C3%B8r-Jeg-vil-unders%C3%B8ge-hvor-alvorligt-vi-kan-g%C3%B8re-det-sjove
 https://www.nbt.dk/ 
 https://www.kulturledelse.dk/interview-med-en-kulturleder-mette-wolf-2/

Teaterledere fra Danmark
Dramaturg
Direktører fra Danmark